અમદાવાદ : પાટીદાર અનામત રેલી બાદ ફાટી નિકળેલા તોફાનોમાં બાપુનગર વિસ્તારમાં પોલીસ કસ્ટડીમાં મૃત્યુ પામેલા શ્વેતાંગ પટેલની આજે સવારે પેરામિલિટરી ફોર્સ અને પોલીસ બંદોબસ્ત વચ્ચે તેના ઘરેથી અંતિમયાત્રા નીકળી હતી. શ્વેતાંગની માતાએ પોતાના એકના એક પુત્રને કાંધ આપી હતી જયારે તેની બહેને તેને અગ્નિદાહ આપ્યો હતો.અંતિમયાત્રામાં પાટીદાર અગ્રણીઓ સહિત મોટી સંખ્યામાં લોકો હાજર રહ્યાં હતાં.